မရှိ ခိုးနိုး၊ မလှ စုန်းယိုး

မရှိ ခိုးနိုး၊ မလှ စုန်းယိုး သည် မြန်မာဆိုရိုးစကား ဖြစ်သည်။ အဓိပ္ပာယ် “မရှိ ခိုးနိုး၊ မလှ စုန်းယိုး” ဆိုသည်မှာ ဆင်းရဲနွမ်းပါးသူများကို သူခိုးဟု အထင်ခံရတတ်ပြီး ရုပ်ရည်မလှပသူများကို စုန်းမဟု အထင်ခံရတတ်သည်ဟု ဆိုလိုသည်။ လူတို့သည် အသွင်အပြင် သို့မဟုတ် ပြင်ပအခြေအနေပေါ် မူတည်၍ အလွယ်တကူ အကဲဖြတ်တတ်ကြောင်းကို ဤဆိုရိုးစကားက ဖော်ပြသည်။ ဆင်းရဲနွမ်းပါးခြင်း သို့မဟုတ် ရုပ်ရည်မလှပခြင်းသည် လူတစ်ဦး၏ စိတ်နေသဘောထား သို့မဟုတ် အကျင့်စာရိတ္တကို တိုင်းတာရန် မှန်ကန်သော နည်းလမ်းမဟုတ်ကြောင်းကိုလည်း သွယ်ဝိုက်၍ ဆိုလိုသည်။ “မလှတော့ စုန်းယိုး၊ မရှိတော့ ခိုနိုး” ဟူ၍လည်း အသုံးပြုသည်။ ကိုးကားချက်များ "မဟုတ်ပါဘူးသူကြီးရယ်၊ တော်တို့ဥစ္စာက မရှိ ခိုးနိုး၊ မလှ စုန်းယိုး ထင်နေကြတာကိုး၊" [၁၃၁၃] သုခတို။ ၅၈၃။ "မလှတော့ စုန်းယိုး၊ မရှိတော့ ခိုးနိုး ဆိုတာလို ဖြစ်နေပါပြီ။ ငါ ဆင်းရဲတာတော့ မှန်ပါတယ်။ သို့ပေမဲ့ ခိုးဝှက်ယူဖို့ကိုတော့ စိတ်ကူးထဲတောင် မထည့်ပါဘူးကွာ။" [၁၃၃၂] မြဝတီ၊ ၁၈၊ ၁၁။ ၉၄။ ကိုးကား Category:မြန်မာဆိုရိုးစကားများ